**Ministru kabineta rīkojuma projekta**

**"Grozījumi Ministru kabineta 2012. gada 3. oktobra rīkojumā Nr. 462 "Par kadastrālās vērtēšanas sistēmas pilnveidošanas un kadastra datu aktualitātes nodrošināšanas koncepciju"" sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts "Grozījumi Ministru kabineta 2012. gada 3. oktobra rīkojumā Nr. 462 "Par kadastrālās vērtēšanas sistēmas pilnveidošanas un kadastra datu aktualitātes nodrošināšanas koncepciju"" (turpmāk – projekts) ir izstrādāts, pamatojoties uz Ministru kabineta 2017. gada 11. aprīļa sēdes protokola Nr. 19 29. § (turpmāk – protokollēmums) 11. punktu, kas paredz Tieslietu ministrijai izstrādāt un tieslietu ministram līdz 2017. gada 28. aprīlim iesniegt izskatīšanai Ministru kabinetā grozījumus Ministru kabineta 2012. gada 3. oktobra rīkojumā Nr. 462 "Par kadastrālās vērtēšanas sistēmas pilnveidošanas un kadastra datu aktualitātes nodrošināšanas koncepciju" (turpmāk – rīkojums), paredzot svītrot 1.1., 1.2. un 1.3. apakšpunktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojums paredz konceptuālus uzdevumus kadastrālās vērtēšanas jomā. Tā kā minētie uzdevumi nosaka kadastrālās vērtēšanas jomas attīstību, kas turpmāk tiks risināti atbilstoši protokollēmumam, tad rīkojuma 1.1., 1.2. un 1.3. apakšpunkts ir zaudējis savu aktualitāti un attiecīgi minētie rīkojuma apakšpunkti ir svītrojami.  Rīkojuma 1.4. apakšpunktā dotais uzdevums "vērtēšanas procesa pilnveidošana" ir izpildīts, pieņemot 2014. gada 30. oktobra grozījumus Nekustamā īpašuma valsts kadastra likumā un Ministru kabineta 2015. gada 4. augusta noteikumus Nr. 456 "Grozījumi Ministru kabineta 2006. gada 18. aprīļa noteikumos Nr. 305 "Kadastrālās vērtēšanas noteikumi"".  Ņemot vērā to, ka rīkojuma 1.1., 1.2. un 1.3. apakšpunktu ir paredzēts svītrot un rīkojuma 1.4. apakšpunktā dotais uzdevums ir izpildīts, ir nepieciešams svītrot arī rīkojuma 3. punktu, kas paredz šo uzdevumu izpildes termiņus. |
| 3. | Projekta izstrādē iesaistītās institūcijas | Tieslietu ministrija (Valsts zemes dienests). |
| 4. | Cita informācija | Sabiedrības līdzdalība nav nepieciešama, jo jautājums jau ir izlemts, ar protokollēmumu pieņemot zināšanai informatīvo ziņojumu "Par nekustamā īpašuma nodokļa atcelšanu vienīgajam īpašumam". Attiecīgi ar projektu tikai tehniski tiek izpildīts protokollēmumā noteiktais un projektam nav ietekme uz sabiedrību, tautsaimniecības attīstību un administratīvo slogu. |

Anotācijas II, III, IV, V, VI un VII sadaļa – projekts šīs jomas neskar.

Iesniedzējs:

tieslietu ministrs Dzintars Rasnačs

Tralmaks 67038604

kristaps.tralmaks@vzd.gov.lv